stanford-oval/wikipedia huggingface dataset:
ג'פרי קייזה
הערות שוליים

↑  כריסטופר בקסטר, New N.J. attorney general takes the reins at a turbulent time for crime fighters, באתר nj.com‏, 25 בינואר 2012 (באנגלית)
↑  אנג'לה דלי סנטי, Fiscal emergency is option for NJ's gov-elect, באתר סיאטל טיימס, 11 בנובמבר 2009 (באנגלית)
↑  כריסטופר בקסטר, N.J. Attorney General Paula Dow leaves office after nearly 2 stressful, sometimes frustrating, years, באתר nj.com‏, 3 בינואר 2012 (באנגלית)
↑  קייט זרניק ומארק סנטורה, Attorney General of New Jersey Named as Interim Senator, באתר הניו יורק טיימס, 6 ביוני 2013 (באנגלית)
↑  מגי הברמן, Chiesa is N.J. interim senator pick, באתר פוליטיקו, 6 ביוני 2013 (באנגלית)
↑  קטלינה קמיה, 5 things to know about N.J. Sen. Jeff Chiesa, באתר USA Today‏, 10 ביוני 2013 (באנגלית)
↑  ג'ון קלוק, Ann Coulter Says Chris Christie Is Dead To Her For Jeff Chiesa’s Immigration Vote, באתר הפינגטון פוסט, 28 ביוני 2013 (באנגלית)
↑  וילסון אנדרוז ודרלה קמרון, Votes to end the government shutdown, באתר וושינגטון פוסט, 16 באוקטובר 2013 (באנגלית)
↑  אריק אוסטרמאייר, Chiesa to Tally 4th Shortest Senate Tenure in New Jersey History, באתר Smart Politics‏, 7 ביוני 2013 (באנגלית)
| --- | --- |
בקרת זהויות :  GND: 170686361  US Congress: C001100  VIAF: 203136868   WorldCat (עם VIAF): 203136868
גביע סינקפילד 2014

גביע סינקפילד 2014 היא תחרות על שהתקיימה בסנט לואיס בין התאריכים 27 באוגוסט ל-7 בספטמבר 2014.

זו התחרות החזקה ביותר מבחינת ממוצע מד כושר שהתקיימה מאז ועולם. בתחרות נערכו עשרה סיבובים, בקצב משחקים של 40 מסעים ב-90 דקות בתוספת 30 שניות לכל מסע, ולאחר מכן עוד 30 דקות ליתרת המשחק, שוב בתוספת 30 שניות לכל מסע.
בתחרות השתתפו שישה שחקני שחמט, כולם מהעשיריה הראשונה במד הכושר העדכני. מקומות 1,2,3,5,8,9 בעולם.
סך הפרסים שחולק בתחרות עמד על 315,000 דולר.
תוצאות התחרות

|  | שחקן | מד כושר | 01 | 02 | 03 | 04 | 05 | 06 | 07 | 08 | 09 | 10 | ניקוד סופי | ניצחונות | ברגר |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | פביאנו קרואנה | 2801 | 1 | 1 | 1 | 1 | 1 | 1 | 1 | ½ | ½ | ½ | 8.5 | 7 | 11.75 |
| 2 | מגנוס קרלסן | 2877 | ½ | ½ | 0 | ½ | 1 | ½ | 1 | ½ | ½ | ½ | 5.5 | 2 | 8.25 |
| 3 | וסלין טופאלוב | 2772 | 0 | 0 | 1 | ½ | 1 | 0 | ½ | 1 | ½ | ½ | 5.0 | 3 | 4.75 |
| 4 | מקסים ושייה-לגראב | 2768 | ½ | 0 | 1 | ½ | 0 | ½ | 0 | ½ | ½ | ½ | 4.0 | 1 | 3.5 |
| 5 | לבון ארוניאן | 2804 | ½ | 1 | 0 | 0 | 0 | ½ | ½ | ½ | ½ | ½ | 4.0 | 1 | 3.25 |
| 6 | היקארו נקמורה | 2787 | ½ | ½ | 0 | ½ | 0 | ½ | 0 | 0 | ½ | ½ | 3.0 | 0 | 3.0 |
לאחר הסיבוב השביעי, קרואנה צבר 7 ניצחונות. השג זה תואר על ידי ארוניאן כהשג היסטורי. קרואנה סיים את התחרות עם 8.5 נקודות, ומד כושר בפועל (3097) לתחרות הגבוה ביותר שהושג בתחרות כלשהי.
גארי טרנט האב

ערך זה עוסק בכדורסלן העבר. אם התכוונתם לבנו, ראו .
| --- | --- |
 לידה:  22 בספטמבר 1974 (בן 50) קולומבוס, אוהיו, ארצות הברית
 עמדה:  פאוור פורוורד
 גובה:  2.03 מטרים
 מספר:  20, 33
 מכללה:  אוניברסיטת אוהיו
 דראפט:  בחירה מספר 11, 1995 מילווקי באקס
 קבוצות כשחקן
 1995–1998 1998 1998–2001 2001–2004 2004–2005 2005 2006–2007:  פורטלנד טרייל בלייזרס טורונטו ראפטורס דאלאס מאבריקס מינסוטה טימברוולבס פאנליניוס וירטוס רומא פאנליניוס
גארי דוואן טרנט האב (באנגלית: .Gary Dajaun Trent Sr; נולד ב-22 בספטמבר 1974) הוא כדורסלן עבר אמריקאי, אשר שיחק באופן פעיל בין השנים 1995–2007. לאורך 9 עונותיו בליגת ה-NBA רשם ממוצעים כוללים של 8.6 נקודות ו-4.5 ריבאונדים למשחק.
אביו של גארי טרנט הבן, שחקן טורונטו ראפטורס.
קריירת מכללות

טרנט נולד וגדל בעיר קולומבוס שבאוהיו, ובין השנים 1992–1995 למד באוניברסיטת אוהיו. בכל 3 עונותיו בקבוצת הכדורסל של האוניברסיטה ("אוהיו בובקאטס") זכה בפרס השחקן המצטיין של מחוז MAC, לאחר שרשם ממוצעים כוללים של 22.7 נקודות ו-11.3 ריבאונדים למשחק. בעונת 1993/1994 הוביל את קבוצתו להעפלתה הראשונה מזה 9 שנים לטורניר אליפות המכללות, ממנו הודחו הבובקאטס כבר בסיבוב הראשון. בשל הדומיננטיות מתחת לסלים שהפגין במשחקי המחוז, זכה לכינוי "השאק של המאק" (The Shaq of the MAC).
קריירת משחק מקצועית

בדראפט ה-NBA‏ 1995 נבחר טרנט בבחירה ה-11 על ידי מילווקי באקס, ומיד הועבר בטרייד לפורטלנד טרייל בלייזרס. בשתי עונותיו הראשונות בפורטלנד פתח ב-38 משחקים, קלע 9.3 נקודות בממוצע למשחק, והודח עם הטרייל בלייזרס בסיבוב הראשון של פלייאוף ה-NBA.
באמצע עונת 1997/1998 הועבר עם קני אנדרסון, אלווין ויליאמס ו-3 בחירות דראפט עתידיות בטרייד לטורונטו ראפטורס, תמורת דיימון סטודמאייר, וולט ויליאמס וקרלוס רוג'רס. עד לסיום אותה עונה קלע 12.2 נקודות למשחק עבור הראפטורס, אשר סיימו עם מאזן הניצחונות הנמוך ביותר באזור המזרחי (16–66).
לקראת עונת 1998/1999 המקוצרת חתם על חוזה בדאלאס מאבריקס. באותה עונה קבע שיאי קריירה של 16.0 נקודות ו-7.8 ריבאונדים בממוצע למשחק, אולם המאבריקס סיימה במקום ה-11 באזור המערבי. בשתי העונות הבאות סבל מפציעות רבות, ושותף ב-44 בלבד מתוך 164 משחקי קבוצתו.
באוקטובר 2001 חתם טרנט על חוזה במינסוטה טימברוולבס, במדיה שיחק ב-3 העונות הבאות כשחקן ספסל. בעונת 2003/2004 העפיל עם הטימברוולבס לגמר האזור המערבי, לראשונה בתולדות המועדון, לאחר שרשמו את מאזן העונה הסדירה הטוב ביותר באזור המערבי; 58–24. בסדרת גמר המערב הפסידה מינסוטה מול האלופה שבדרך, לוס אנג'לס לייקרס, בתוצאה 2–4.
בקיץ 2004 עזב טרנט את ליגת ה-NBA, והצטרף לקבוצת פאנליניוס מליגת העל היוונית. בשנת 2005 שיחק לתקופה קצרה במדי וירטוס רומא מהליגה האיטלקית, בטרם חזר לעונת פרישה בפאנליניוס בעונת 2006/2007. ב-20 משחקיו בשתי הליגות רשם ממוצעים כוללים של 12.6 נקודות ו-10.4 ריבאונדים למשחק.
הערות שוליים

↑  הסטטיסטיקות של טרנט בליגת ה-NBA, באתר basketball-reference.com
↑  הסטטיסטיקות של טרנט בליגת המכללות, באתר sports-reference.com
↑  רשימת הנבחרים בדראפט 1995, באתר basketball-reference.com
↑  סטודמאייר נשלח בטרייד לפורטלנד, באתר לוס אנג'לס טיימס, 14 בפברואר 1998
↑  טרנט חותם על חוזה בדאלאס, באתר הניו יורק טיימס, 24 בינואר 1999
↑  טרנט חותם על חוזה במינסוטה, באתר upi.com,‏ 2 באוקטובר 2001
↑  הסטטיסטיקות של טרנט ביוון ובאיטליה, באתר basketball-reference.com
ג'וליה קווין

| --- | --- |

 לידה:  12 בינואר 1970 (בת 54) וושינגטון, ארצות הברית 
 שם לידה:  Julie Cotler
 מדינה:  ארצות הברית 
 שם עט:  Julia Quinn 
 עיסוק:  סופרת
 מקום לימודים:  אוניברסיטת הרווארד, בית ספר הוטצ'קיס 
 שפות היצירה:  אנגלית 
 תחום כתיבה:  סיפורת
 סוגה:  רומן רומנטי, רומן היסטורי
 יצירות בולטות:  ברידג'רטון 
 juliaquinn.com
 
ג'וליה פוטינגר (באנגלית: Julia Pottinger, נולדה ב-12 בינואר 1970), הידועה יותר בשם העט שלה, ג'וליה קווין, היא מחברת רבי מכר אמריקאית של ספרות רומנטית היסטורית. הרומנים שלה תורגמו ל-41 שפות והופיעו ברשימת רבי המכר של הניו יורק טיימס 19 פעמים. היא הוכנסה להיכל התהילה של הסופרים הרומנטיים של אמריקה. סדרת הרומנים שלה ברידג'רטון עובדה לנטפליקס על ידי שונדלנד תחת הכותרת ברידג'רטון.
חיים מוקדמים והשכלה

קווין נולדה בתור ג'ולי קוטלר בשנת 1970 לג'יין וסטיבן לואיס קוטלר. יש לה שלוש אחיות: אמילי, אביגיל ואריאנה. היא יהודייה. היא גדלה בעיקר בניו אינגלנד, אם כי בילתה חלק ניכר מזמנה בקליפורניה, בעקבות הגירושים של הוריה.
קווין אהבה לקרוא מגיל צעיר. בגיל 12, אביה לא הסכים לחומר הקריאה שבחרה, שכלל את סדרת הספרים "חלומות מתוקים" וסדרת "תיכון סוויט ואלי". הוא התנה את המשך קריאתם של ספרים אלה, בכך שתוכיח את תרומתם לפיתוח כישוריה. היא אמרה לו מיד שהיא לומדת את הסדרה הספרותית, לפי הסדר, כי היא מעוניינת לכתוב רומן בעתיד. מאותגרת להוכיח שהיא אכן מעוניינת לפתוח בקריירת כתיבה, קווין התיישבה ליד המחשב המשפחתי וכתבה את שני הפרקים הראשונים שלה. משסיימה את הרומן שלה, שלוש שנים מאוחר יותר, היא הגישה אותו ל- "חלומות מתוקים", אך הוא נדחה.
קווין סיימה את לימודיה בבית הספר התיכון הוצ'קיס, בקונטיקט ואת הקולג' בהרווארד עם תואר בתולדות האמנות. במהלך השנה האחרונה שלה בקולג', היא הבינה שהיא מעוניינת ללמוד בבית ספר לרפואה. החלטה זו חייבה אותה ללמוד שנתיים נוספות בקולג' כדי להשלים את התנאים המוקדמים במדעים, הדרושים כדי להגיש בקשה לבית ספר לרפואה. היא דחתה את לימודי הרפואה בשנתיים בזמן שכתבה שני רומנים נוספים.
קריירה

כדי להעסיק את עצמה במהלך הימים הארוכים של לימודי מדע, קווין החלה לכתוב רומנים קלילים על תקופת העוצרות. כמה שבועות לאחר שהתקבלה לבית הספר לרפואה, היא גילתה ששני הרומנים הראשונים שלה, בטרילוגיה "הטרילוגיה המופלאה" (The Splendid Trilogy}, נמכרו במכירה פומבית, הישג יוצא דופן עבור סופר מתחיל. עד שקווין נכנסה סוף סוף לבית הספר לרפואה בייל, שלושה מספריה פורסמו. לאחר כמה חודשים של לימודי רפואה, הבינה קווין שהיא מעדיפה כתיבה על פני לימודי רפואה. היא עזבה את בית הספר לרפואה והקדישה עצמה לכתיבה.
קווין מחשיבה את עצמה כפמיניסטית ומעניקה לגיבורותיה איכויות פמיניסטיות שאינן בהכרח נאמנות לגישות הרווחות בתקופה בה מתרחשים הרומנים. ספריה ידועים בהומור ובדיאלוג חד ושנון. הם בעיקר מונעי אופי, וחסרים את הקונפליקטים החיצוניים הגדולים שמניעים רומנים רומנטיים רבים. אחד הרומנים שלה, "כאשר הוא היה שובב", היה יוצא דופן עבור רומן רומנטי, שכן ארבעת פרקיו הראשונים מתארים את הגיבורה נשואה באושר למישהו שאינו הגיבור, שנפטר. המשך הספר עוסק באבל של הגיבורה והגיבור, לפני שהוא מאפשר לסיפור האהבה העיקרי לפרוח.
רוב ספריה מוקדשים לבעלה, פול פוטינגר, לעיתים קרובות עם הפניות לכותרים חלופיים משעשעים ליצירה. קווין זכתה בפרס הסופרים הרומנטיים של אמריקה RITA, בשנת 2007, על "בדרך לחתונה" ושוב, בשנת 2008, על "היומנים הסודיים של מיס מירנדה צ'יבר". כשנכנסה להיכל התהילה של RWA, ב-2010, על "מה שקורה בלונדון", היא הפכה (בשעתה) לחברה הצעירה ביותר בו. כיום היא אחת מ-16 מחברים בלבד שנכנסו להיכל.
בשנת 2003, זכתה לכתבת פרופיל במגזין "טיים", הישג חריג עבור סופרי רומנים רומנטיים. בשנת 2005, ה־Publishers Weekly העניק ל"סר פיליפ, עם אהבה" ביקורת נדירה עם כוכב. מאוחר יותר, הרומן נבחר כאחד מששת הרומנים המקוריים הטובים ביותר בכריכה רכה של השנה.
כל אחד מ-17 הרומנים האחרונים שלה הופיע ברשימת רבי המכר של הניו יורק טיימס. ספרה "מר קוונדיש, אני מניח" הגיע למקום הראשון, באוקטובר 2008. בנוסף לאלה, שתי האנתולוגיות שלה של "ליידי וויסלדאון" הופיעו ברשימת הניו יורק טיימס, וכך גם שני שיתופי הפעולה שלה של "רומן בשלושה חלקים" עם קוני ברוקווי ואלואיסה ג'יימס ("הגברת ככל הנראה ו"הגברת הכי מוכנה"), וה"ברידג'רטונים: באושר ועושר" אוסף האפילוגים השניים של ברידג'רטון.
סדרת הספרים שלה ברידג'רטון עובדה לנטפליקס על ידי שונדה ריימס, תחת הכותרת ברידג'רטון.
חיים אישיים

בשנת 2001, קווין זכתה ב-79,000 דולר בשעשועון החוליה החלשה. היא קוראת נלהבת ומפרסמת המלצות על הספרים האהובים עליה בעמוד הפייסבוק שלה.
קווין מתגוררת בסיאטל, וושינגטון, עם בעלה ושני ילדיה.
ב-29 ביוני 2021, אחותה אריאנה אליז קוטלר ואביה סטיבן לואיס קוטלר נהרגו על ידי נהג שיכור בקייסוויל, יוטה,
פרסומים

| פרסומים > תאריך | פרסומים > שם הספר | פרסומים > מסת"ב |
| --- | --- | --- |
| 1 במאי 1995 | נֶהְדָר | 9780380780747 |
| 1 בדצמבר 1995 | ריקוד בחצות | 9780380780754 |
| 1 בספטמבר 1996 | מינקס | 9780380785629 |
| 1 במרץ 1997 | הכל והירח | 9780380789337 |
| 1 בדצמבר 1997 | בהיר יותר מהשמש | 9780380789344 |
| 1 ביולי 1998 | לתפוס יורשת | 9780380789351 |
| 9 במרץ 1999 | איך להתחתן עם מרקיז | 9780380800810 |
| 1 ביוני 1999 | כלות סקוטיות | 9780380804511 |
| 5 בינואר 2000 | הדוכס ואני | 9780062353597 |
| 1 בדצמבר 2000 | הוויקונט שאהב אותי | 9780062353641 |
| 3 ביולי 2001 | הצעה מג'נטלמן | 9780062353658 |
| 2 ביולי 2002 | לחזר אחר מר ברידג'רטון | 9780062353689 |
| 28 בינואר 2003 | התובנות הנוספות של ליידי וויסלדאון | 9780060511500 |
| 24 ביוני 2003 | לסר פיליפ, באהבה | 9780062353733 |
| 1 בספטמבר 2003 | איפה הגיבור שלי? | 9780060505240 |
| 27 באפריל 2004 | ליידי וויסלדאון מכה שנית | 9780060577483 |
| 29 ביוני 2004 | כשהוא היה שובב | 9780062353788 |
| 28 ביוני 2005 | זה בנשיקה שלו | 9780062353795 |
| 27 ביוני 2006 | בדרך לחתונה | 9780062353818 |
| 27 במאי 2008 | הדוכס האבוד מווינדהאם | 9780060876104 |
| 30 בספטמבר 2008 | מר קוונדיש, אני מניח | 9780060876111 |
| 30 ביוני 2009 | מה שקורה בלונדון | 9780061491887 |
| 13 באוקטובר 2009 | היומנים הסודיים של העלמה מירנדה צ'יבר | 9780061230837 |
| 25 במאי 2010 | עשרה דברים שאני אוהב בך | 9780061491894 |
| 28 בדצמבר 2010 | הגברת הסבירה ביותר | 9780061247828 |
| 31 במאי 2011 | בדיוק כמו גן עדן | 9780061491900 |
| 29 במאי 2012 | לילה כמו זה | 9780062072900 |
| 26 בדצמבר 2012 | הגברת הכי מוכנה… | 9780062107381 |
| 2 באפריל 2013 | הברידג'רטונים: באושר ובעושר | 9780063141278 |
| 29 באוקטובר 2013 | כל הנשיקות כולן | 9780062072924 |
| 27 בינואר 2015 | הסודות של סר ריצ'רד קנוורת'י | 9780062072948 |
| 29 במרץ 2016 | בגלל מיס ברידג'רטון | 9780062388148 |
| 27 בדצמבר 2016 | ארבע חתונות ושישה פני | 9780062428424 |
| 30 במאי 2017 | הנערה עם הבעל הדמיוני | 9780062388179 |
| 20 בנובמבר 2018 | מיס ברידג'רטון האחרת | 9780062388209 |
| 21 באפריל 2020 | קודם בא סקנדל | 9780062956163 |
| 26 במאי 2020 | אוסף ברידג'רטון כרך 1 | 9780063045118 |
| 30 במרץ 2021 | אוסף ברידג'רטון כרך 2 | 9780063138933 |
| 30 במרץ 2021 | אוסף ברידג'רטון כרך 3 | 9780063138957 |
| 9 בנובמבר 2021 | השנינות והחוכמה של ברידג'רטון | 9780063216020 |
| 10 במאי 2022 | מיס באטרוורת' והברון המטורף, רומן גרפי | 9780063212459 |
| 2 במאי 2023 | אוסף הקדמים של ברידג'רטון | 9780063347731 |
| 9 במאי 2023 | המלכה שרלוט | 9780063307155 |

כל הספרים מ"נהדר" ועד "קודם בא סקנדל" הופצו בכריכה רכה (ספרי כיס) בהוצאת ספרי אבון; שבעת הכותרים האחרונים, גם הם מאת ספרי אבון, הם ספרים אלקטרוניים.
פרסומים > הטרילוגיה המופלאה

נהדר (1995)
ריקוד בחצות (1995)
מינקס (1996)
"סיפור על שתי אחיות" באנתולוגיה איפה הגיבור שלי? (2003, אנתולוגיה עם ליסה קליפאס וקינלי מקגרגור )
פרסומים > האחיות לינדון

הכל והירח (1997)
בהיר יותר מהשמש (1997)
פרסומים > סוכני הכתר

לתפוס יורשת (1998)
איך להתחתן עם מרקיז (1999)
פרסומים > סדרת ברידג'רטון

הדוכס ואני (2000)
הויסקונט שאהב אותי (2000)
הצעה מג'נטלמן (2001)
לחזר אחר מר ברידג'רטון (2002)
לסר פיליפ, באהבה (2003)
כשהוא היה שובב (2004)
זה בנשיקה שלו (2005)
בדרך לחתונה (2006)
הברידג'רטונים: באושר ובעושר (2013)
פרסומים > שני דוכסים מווינדהאם

לדברי קווין, הסט הזה של שני ספרים התבסס על הנחת היסוד, "שני גברים אומרים שהם הדוכס של משהו. אחד מהם חייב לטעות", בהשראת מילים מהשיר של דייר סטרייטס, "מחלת התעשייה". האירועים מתרחשים במקביל והעלילות שלובות זו בזו, כאשר כמה סצנות מופיעות בשני הספרים אך מנקודות מבט שונות.
הדוכס האבוד מווינדהאם (2008)
מר קוונדיש, אני מניח (2008)
פרסומים > סדרת בוולסטוק

היומנים הסודיים של מיס מירנדה צ'יבר (2007)
מה שקורה בלונדון (2009)
עשרה דברים שאני אוהב בך (2010)
פרסומים > רביעיית סמיית'-סמית'

בדיוק כמו גן עדן (2011)
לילה כזה (2012)
כל הנשיקות כולן (2013)
הסודות של סר ריצ'רד קנוורת'י (2015)
פרסומים > סדרת רוקסבי

סדרת רוקסבי נחשבת לרוב לסדרת מקדימה מכיוון שהיא עוקבת אחר משפחות רוקסבי ובריג'רטון.
בגלל מיס ברידג'רטון (2016)
הנערה עם הבעל הדמיוני (2017)
העלמה ברידג'רטון האחרת (2018)
קודם בא סקנדל (2020)
פרסומים > אוספים

אוסף ברידג'רטון כרך 1 (2020) - הדוכס ואני (2000) / הויסקונט שאהב אותי (2000) / הצעה מאת ג'נטלמן (2001)
אוסף ברידג'רטון כרך 2 (2021) - רומן מיסטר ברידג'רטון (2002) / לסר פיליפ, באהבה (2003) / When He Was Wicked (2004)
אוסף ברידג'רטון כרך 3 (2021) - זה בנשיקה שלו (2005) / בדרך לחתונה (2006) / בגלל מיס ברידג'רטון (2016)
אוסף ברידג'רטון פריקוולס (2023) - בגלל מיס ברידג'רטון (2016) / הנערה עם הבעל המאמין (2017) / מיס ברידג'רטון האחרת (2018) / סקנדל ראשון מגיע (2020)
פרסומים > ליידי וויסלדאון

בעלת טור הרכילות השנונה "ליידי וויסלדאון" מסדרת ברידג'רטון קושרת את שתי האנתולוגיות הללו של נובלות הקשורות זו בזו:
"שלושים ושישה ולנטיינים" ב"התצפיות הנוספות של ליידי וויסלדאון" (2003, אנתולוגיה עם סוזן אנוך, קארן הוקינס ומיה ריאן)
"הנשיקה הראשונה" בליידי וויסלדאון מכה שנית (2004, אנתולוגיה עם סוזן אנוך, קארן הוקינס ומיה ריאן)
השנינות והחוכמה של ברידג'רטון (2021)
פרסומים > הגברת הכי...

הגברת הכי סבירה... (28 בדצמבר 2010 רומן בשלושה חלקים עם קוני ברוקווי ואלויסה ג'יימס )
הגברת הכי מוכנה... (26 בדצמבר 2012 רומן בשלושה חלקים עם קוני ברוקווי ואלויסה ג'יימס )
פרסומים > נובלות

"גרטנה גרין" בכלות סקוטיות (1 ביוני 1999 אנתולוגיה עם כריסטינה דוד, סטפני לורנס וקארן רני )
"... ושישה פני בנעל שלה" בארבע חתונות ושישה פני (27 בדצמבר 2016 אנתולוגיה עם אליזבת בויל, סטפני סלואן ולורה לי גוהרקה)
פרסומים > רומנים גרפיים

מיס באטרוורת' והברון המטורף, רומן גרפי (אויר על ידי ויולט צ'ארלס) (2022)
פרסומים > עיבודים

המלכה שרלוט (2023 קשר טלוויזיה למלכה שרלוט: סיפור ברידג'רטון, עם שונדה ריימס)
פרסים והכרה

1997 - "הכל והירח" מועמד לפרס הרומן היסטורי הטוב ביותר של תקופת העוצרות על ידי מגזין רומנטיק טיימס
2001 - פיינליסט בפרסי RITA של סופרים רומנטיים של אמריקה
2002 -"רומנטיקה עם מר ברידג'רטון" נבחר לאחד מעשרת הספרים המובילים של השנה על ידי חברות RWA
פיינליסט לפרסי RWA RITA בקטגוריית היסטורי ארוך
2002 - "לסר פיליפ, באהבה" נבחר לאחד מששת הרומנים המקוריים הטובים ביותר בשוק ההמונים של השנה על ידי Publishers Weekly
2003 - קווין הוצגה בכתבת פרופיל במגזין טיים
2007 - קיבלה את פרס סופרי הרומנטיקה של אמריקה RITA עבור הרומן ההיסטורי הארוך הטוב ביותר, על "בדרך לחתונה"
2008 - קיבלה את פרס סופרי הרומנטיקה של אמריקה RITA עבור הרומן ההיסטורי הטוב ביותר של העוצרות, על "היומנים הסודיים של מיס מירנדה צ'יבר"
2010 - קיבלה את פרס RITA לסופרים הרומנים של אמריקה עבור הרומן ההיסטורי הטוב ביותר של ריג'נסי "מה שקורה בלונדון"
2010 - קווין נכנסה להיכל התהילה של הסופרים הרומנטיים של אמריקה
2016 - קווין לימדה את קורס הפתיחה לכתיבה רומנטית בכנס סופרי הקיץ של ייל
הערות שוליים

1 2 3  Grossman, Lev, Rewriting the Romance, ‏Time. Archived from the original (PDF) on June 19, 2012. Retrieved 2007-04-03.
1 2 3  "About Julia". Julia Quinn Official Website. נבדק ב-2012-06-03.
1 2  "Bridgerton". Shondaland.com. נבדק ב-2021-01-10.
↑  "A House Cat Murdered My Wife...That's My Story". Steve Cotler's Irrepressibly True Tales (באנגלית אמריקאית). 2009-05-25. נבדק ב-2021-08-28.
↑  "Romance Writers of America Conference - San Francisco, July 2008". Steve Cotler's Irrepressibly True Tales (באנגלית אמריקאית). 2008-08-01. נבדק ב-2021-07-22.
↑  "Copyright". ebookreading.net (באנגלית). נבדק ב-2021-07-22.
↑  "Questions About Juliaquinn.com | Julia Quinn | Author of Historical Romance Novels". juliaquinn.com. נבדק ב-2021-06-30.
↑  "Author Julia Quinn on the Netflix Adaptation of Her Bridgerton Series: It's a 'Fairytale'". Yahoo. 25 בדצמבר 2020. נבדק ב-28 בדצמבר 2020. {{cite web}}:  (עזרה)
↑  Lammerhirt, Pia; Wehr, Isolde (בפברואר 2001). "Interview With Julia Quinn". Die Romantische Buecherecke. אורכב מ-המקור ב-2007-09-28. נבדק ב-2007-04-03. {{cite web}}:  (עזרה)
1 2 3 4 5  White, Claire E., A Conversation with Julia Quinn, Writers Writes, ‏1998
1 2  "Julia Quinn Makes her own Destiny". Romantics at Heart. 1996. אורכב מ-המקור ב-2007-05-09. נבדק ב-2007-04-03.
↑  "News". Julia Quinn Official Website. 2012. נבדק ב-2007-04-03.
↑  "A Seattle Romance Brings the Bodice-Ripping Revolution to Netflix". Seattle Met (באנגלית אמריקאית). נבדק ב-2021-04-14.
↑  Vaughn, Emer (2004-11-01). "Romance Heroine". Harvard Magazine (באנגלית). נבדק ב-2021-04-14.
↑  "Seoul Train". OSM Adventures (באנגלית אמריקאית). 2016-03-26. נבדק ב-2021-04-14.
↑  "Two Nights in a Day". OSM Adventures (באנגלית אמריקאית). 2015-03-24. נבדק ב-2021-04-14.
↑  "'Bridgerton' author, top doc make ultimate Seattle Power Couple". www.msn.com. נבדק ב-2021-04-14.
↑  Henderson, Cydney. "'Bridgerton' author Julia Quinn's father, sister killed by drunk driver in car accident". usatoday.com. נבדק ב-10 ביולי 2021. {{cite web}}:  (עזרה)
↑  Booklists - Julia Quinn | Author of Historical Romance Novels, juliaquinn.com
↑  "FAQ". Julia Quinn Official Website. אורכב מ-המקור ב-2012-06-19. נבדק ב-2012-06-03.
↑  Lamb, Joyce (22 בפברואר 2016). "Exclusive excerpt: 'Because of Miss Bridgerton' by Julia Quinn". USA Today. נבדק ב-5 באוקטובר 2016. {{cite news}}:  (עזרה)
↑  "The Girl with the Make-Believe Husband – Julia Quinn – Paperback". HarperCollins. נבדק ב-5 באוקטובר 2016. {{cite web}}:  (עזרה)
1 2  "Authors and Books: Hall of Fame". Romance Writers of America. אורכב מ-המקור ב-17 במאי 2008. נבדק ב-8 בספטמבר 2010. {{cite web}}:  (עזרה)
↑  "Love romance? there's more from Miss Bridgerton". British Weekly. 11 ביוני 2016. {{cite web}}:  (עזרה)
| --- | --- |
בקרת זהויות :  NLI: 987009865589205171  PLWABN: 9810623053005606  BIBSYS: 1019626  BNE: XX1672381  BnF: cb155178793 (data)  GND: 128899115  ISNI: 0000 0001 2142 1013  LCCN: no97015459  LNB: 000080904  NKC: xx0017261  NLG: 344900  NLK: KAC200108205  NTA: 298755890  SUDOC: 113676344  VIAF: 85409446   WorldCat (עם VIAF): 85409446
גביע סינקפילד 2016

גביע סינקפילד 2016 היא תחרות העל שהתקיימה בסנט לואיס בין התאריכים 5 באוגוסט ל-16 באוגוסט 2016, כחלק מסבב הגרנד פרי. הייתה זו הפעם הרביעית שהתקיימה תחרות במפעל זה.
בתחרות נערכו תשעה סיבובים, בקצב משחקים של 40 מסעים ב-90 דקות בתוספת 30 שניות לכל מסע, ולאחר מכן עוד 30 דקות ליתרת המשחק, שוב בתוספת 30 שניות לכל מסע. קרן הפרסים עמדה על 300,000 דולר.
התחרות הייתה בקטגוריה 22 (מד כושר ממוצע 2779).
בתחרות ניצח הרב-אמן האמריקאי וסלי סו.
תוצאות התחרות

|  | שחקן | מד כושר | דירוג בעולם | דירוג ראשוני בתחרות | 01 | 02 | 03 | 04 | 05 | 06 | 07 | 08 | 09 | 10 | ניקוד סופי | ביצוע מד כושר |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | וסלי סו | 2771 | 7 | 5 | X | ½ | ½ | ½ | 1 | ½ | 1 | ½ | ½ | ½ | 5.5 | 2859 |
| 2 | וישוואנתן אנאנד | 2770 | 8 | 6 | ½ | X | ½ | ½ | ½ | 1 | ½ | ½ | ½ | ½ | 5 | 2822 |
| 3 | לבון ארוניאן | 2792 | 5 | 3 | ½ | ½ | X | ½ | ½ | 0 | 1 | ½ | 1 | ½ | 5 | 2820 |
| 4 | פביאנו קרואנה | 2807 | 4 | 2 | ½ | ½ | ½ | X | ½ | ½ | ½ | ½ | ½ | 1 | 5 | 2818 |
| 5 |  וסלין טופאלוב | 2761 | 12 | 8 | 0 | ½ | ½ | ½ | X | ½ | ½ | 1 | 1 | ½ | 5 | 2823 |
| 6 | מקסים ושייה-לגראב | 2819 | 2 | 1 | ½ | 0 | 1 | ½ | ½ | X | ½ | ½ | ½ | ½ | 4.5 | 2774 |
| 7 | היקארו נקמורה | 2791 | 6 | 4 | 0 | ½ | 0 | ½ | ½ | ½ | X | 1 | ½ | 1 | 4.5 | 2777 |
| 8 | דינג לירן | 2755 | 13 | 9 | ½ | ½ | ½ | ½ | 0 | ½ | 0 | X | 1 | ½ | 4 | 2738 |
| 9 | פטר סבידלר | 2751 | 18 | 10 | ½ | ½ | 0 | ½ | 0 | ½ | ½ | 0 | X | 1 | 3.5 | 2701 |
| 10 | אניש גירי | 2769 | 9 | 7 | ½ | ½ | ½ | 0 | ½ | ½ | 0 | ½ | 0 | X | 3 | 2654 |
הדירוג בעולם נכון ל-1 באוגוסט 2016
גביע סר תומאס ליפטון

| --- | --- |
 ענף:  כדורגל
 תאריך ייסוד:  1909
 תאריך פירוק:  1911
 תקופת התחרות:  ?–1911 
 מספר מתמודדים:  4
 מדינות משתתפות:  איטליה איטליה   גרמניה גרמניה   שווייץ שווייץ
 הכי הרבה זכיות:  וסט אוקלנד (2)
 
סר תומאס ליפטון
גביע סר תומאס ליפטון (אנגלית: Sir Thomas Lipton Trophy) היה טורניר כדורגל שנערך בטורינו שבאיטליה ב-1909 וב-1911, ונחשב לעיתים כטורניר הבינלאומי הראשון שקדם למונדיאל. עם זאת, קדם לו הטורניר הבינלאומי "הטורנאו אינטרנציונל סטמפה ספורטיבה", שנערך בטורינו ב-1908, וכן טורנירי הכדורגל שנערכו במשחקים האולימפיים.
איטליה, גרמניה ושווייץ שלחו את המועדונים הטובים ביותר שלהם לתחרות, והתאחדות הכדורגל האנגלית סירבה להשתתף בטורניר. תומאס ליפטון (אנ') רצה שהכדורגל הבריטי יקבל ייצוג בטורניר, והזמין לטורניר את המועדון החובבני וסט אוקלנד, ששיחק בליגה של מחוז דרהאם והורכב בעיקר מכורי פחם.
בטורניר של 1909 שיחקו טורינו XI, נבחרת שהורכבה משחקני יובנטוס וטורינו בעיקר, שטוטגרט ספורטפרוינד (מועדון חובבני מגרמניה), וסט אוקלנד, ופ.צ. וינטרטור משווייץ. שיטת הטורניר הייתה נוקאאוט. בשלב חצי הגמר, שנערך ב-11 באפריל 1909, גברו וסט אוקלנד ופ.צ. וינטרטור על שטוטגרט וטורינו בהתאמה. כעבור יום נערכו המשחק על המקום השלישי ומשחק הגמר. במשחק הראשון גברה טורינו על שטוטגרט, ובמשחק הגמר גברה וסט אוקלנד על וינטרטור, וזכתה בגביע.
לטורניר של 1911 הוזמנו יובנטוס, פ.צ. ציריך, וסט אוקלנד וטורינו. לא ידוע מתי נערכו משחקי חצי הגמר, אך בסיומם גברה וסט אוקלנד על ציריך ויובנטוס גברה על טורינו בדרבי. במשחק על המקום השלישי גברה טורינו על ציריך, ובמשחק הגמר הביסה וסט אוקלנד את יובנטוס בתוצאה 6 - 1, והצליחה להגן על התואר שלה. היא קיבלה את הגביע המקורי לחזקתה, אך בינואר 1994 הוא נגנב ממועדון הפועלים המקומי בווסט אוקלנד שבו הוחזק, ומעולם לא נמצא. שכפול מדויק שלו הוזמן על ידי הנהלת הקבוצה ונמצא בחזקתה.
הערות שוליים

↑  האתר הרשמי של הכפר וסט אוקלנד. יש להקיש על הלינק History, ולאחר מכן להקיש על הלינק The World Cup.
ג'ייקוב קרדוזו

ג'ייקוב נונז (ניוטון) קרדוזו (באנגלית: Jacob Nunez (Newton) Cardozo;‏ 17 ביוני‏ 1786, סוואנה, ג'ורג'יה – 30 באוגוסט 1873) היה עיתונאי ותאורטיקן כלכלי אמריקאי-יהודי שפעל במאה ה-19.
קרדוזו חי בתקופה שבה התחוללו אירועים מעצבים בהיסטוריה של ארצות הברית, כגון: התפשטות טריטוריאלית מערבה, דחיקת האינדיאנים לשמורות, מאבק על זכויות המדינות מול הממשל המרכזי, מלחמת האזרחים, ביטול העבדות ושחרור האפרו-אמריקאים ששועבדו במסגרתה. כבעליהם וכעורכם של שני מקומונים שהופיעו בצ'ארלסטון שבקרוליינה הדרומית במשך עשרים וחמש שנים ברציפות, הפך קרדוזו לדמות ציבורית בעירו, במדינתו וברחבי ארצות הברית. הוא ביטא את עצמו בפומבי לא רק באמצעות מאמרי המערכת היומיים בעיתוניו, אלא גם דרך נאומים שנשא, וספרים, מאמרים ופמפלטים שכתב. קריירת הכתיבה הענפה שלו, בעיתוניו ובעיתונים אחרים, מכסה כחמישים שנות פעילות, כמעט עד יום מותו.
בנוסף, לקרדוזו הייתה התנסות אישית עם אפרו-אמריקאים. אחיינו (בן אחיו אייזק קרדוזו), פרנסיס קרדוזו, היה המחנך והמדינאי האפרו-אמריקאי הבולט והידוע ביותר בקרוליינה הדרומית בתקופת השיקום שלאחר מלחמת האזרחים.